ชน 6 ล้อจอดเสียบนบูรพาวิถี โชเฟอร์กระเด็น ร่วงทางด่วนดับ
รถบรรทุก ชนท้าย 6 ล้อ จอดเสียชิดซ้าย บนยกระดับบูรพาวิถีอย่างจัง ส่งผลโชเฟอร์รถ 6 ล้อ ที่อยู่บริเวณหน้ารถ กระเด็นตกทางด่วน ร่างกระแทกพื้นเสียชีวิต ส่วนผู้โดยสารที่มากับรถบรรทุก เจ็บ 2 ราย เร่งสอบสาเหตุ  ,เมื่อเวลา 17.30 น. วันที่ 22 ก.ย. 58 ร.ต.ท.พงษ์นรินทร์ นนตานอก พงส.สภ.บางพลี จ.สมุทรปราการ รับแจ้งเหตุรถบรรทุก 6 ล้อ ชนท้ายรถ 6 ล้อที่บรรทุกถังน้ำมันไฮดรอลิก บนทางด่วนบูรพาวิถี กม.19 ขาออกมุ่งหน้าชลบุรี ต.บางโฉลง อ.บางพลี มีผู้ได้รับบาดเจ็บสาหัสและชีวิต จึงรายงานให้ พ.ต.อ.พัลลภ แอร่มหล้า ผกก.สภ.บางพลี ทราบ ก่อนเข้าตรวจสอบพร้อมมูลนิธิร่วมกตัญญู ,ที่เกิดเหตุบนทางด่วนบูรพาวิถี ชิดขอบทางด้านซ้าย พบรถบรรทุก 6 ล้อ ทะเบียน 82-7671 กทม. ชนท้ายรถบรรทุก 6 ล้อ ทะเบียน 74-8423 กทม. บรรทุกถังน้ำมันไฮดรอลิก สภาพหน้ารถฝั่งด้านซ้ายและประตูพังยับเข้าไปด้านในจนถึงเบาะนั่งผู้โดยสาร พบ นายแอ อ้วนสี ถูกอัดก๊อปปี้ อาการสาหัส เจ้าหน้าที่จึงนำเครื่องตัดถ่างนำตัวออกมา เบื้องต้นข้อเท้าซ้ายขาด และกระดูกขาหักอาการสาหัส นำตัวส่ง รพ.จุฬารัตน์ 1 เพื่อให้แพทย์ทำการรักษา ส่วน นายเสงี่ยม ชัยมงคล อายุ 37 ปี คนขับรถ ไม่ได้รับบาดเจ็บแต่อย่างใด และ นายเอ็น ดู อายุ 29 ปี สัญชาติเมียนมา เป็นผู้โดยสารอีกคนได้รับบาดเจ็บเล็กน้อย ,นอกจากนี้ บนถนนตรงจุดทางลงด่วนบูรพาวิถี ยังมีร่างของชายไม่ทราบชื่อนอนคว่ำหน้าเสียชีวิตอยู่ 1 ราย สภาพศพสวมเสื้อเชิ้ต กางเกงยีนส์ขายาว ไม่สวมรองเท้า จึงให้มูลนิธินำศพส่งชันสูตรที่ รพ.บางพลี และมีถังน้ำมันหล่นกองอยู่ที่พื้น เจ้าหน้าที่รีบเก็บถังและเคลียร์รถบรรทุกที่จอดชนท้ายกันไม่ให้กีดขวางเร่งเปิดช่องจราจร,เบื้องต้นตำรวจสันนิษฐานว่า ผู้เสียชีวิตน่าจะเป็นคนขับรถบรรทุก 6 ล้อ ที่บรรทุกถังน้ำมันไฮดรอลิก เนื่องจากไม่มีเอกสารติดตัว และตรวจสอบที่รถก็ยังไม่พบเอกสารว่าเป็นใคร คาดว่ารถเกิดเสียจึงจอดบนทางด่วนชิดขอบทางด้านซ้าย จากนั้นจึงลงมาตรวจหาสาเหตุ บริเวณด้านหน้ารถ ต่อมารถบรรทุก 6 ล้อ ทะเบียน 82-7671 กทม. โดยมี นายเสงี่ยม เป็นผู้ขับขี่ได้ขับตามหลังมา และชนท้ายรถบรรทุก 6 ล้อ ที่จอดเสีย จนทำให้ผู้ขับขี่ ซึ่งยืนอยู่หน้ารถ กระเด็นตกบนทางด่วนบูรพาวิถี ลงมาเสียชีวิต และ นายแอ ที่นั่งมาด้านหน้ารถบรรทุก 6 ล้อ ที่ชนท้าย ได้รับบาดเจ็บสาหัส ซึ่งเจ้าหน้าที่จะได้สอบสวนหาสาเหตุอย่างละเอียด เพื่อดำเนินการตามกฎหมายต่อไป.
รถบรรทุก ชนท้าย 6 ล้อ จอดเสียชิดซ้าย บนยกระดับบูรพาวิถีอย่างจัง ส่งผลโชเฟอร์รถ 6 ล้อ ที่อยู่บริเวณหน้ารถ กระเด็นตกทางด่วน ร่างกระแทกพื้นเสียชีวิต ส่วนผู้โดยสารที่มากับรถบรรทุก เจ็บ 2 ราย เร่งสอบสาเหตุ  
6 ล้อชนประสานงา,รถบรรทุกชนท้าย,6 ล้อชนท้าย 6 ล้อ,บรรทุกชนท้ายรถจอดเสีย,พัลลภ แอร่มหล้า,พงษ์นรินทร์ นนตานอก,ทางด่วนบูรพาวิถี,ข่าว,ไทยรัฐออนไลน์,ข่าวทั่วไทย,ข่าวภูมิภาค